**Projektas**

**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ RAJONO SAVIVALDYBĖS ADMINISTRACIJOS DIREKTORIAUS PAVADUOTOJO VIAČESLAVO ČERENKOVO ATLEIDIMO IŠ PAREIGŲ**

2019 m. balandžio 12 d. Nr. SP-72

Kėdainiai

Vadovaudamasi Lietuvos Respublikos vietos savivaldos įstatymo 13 straipsnio 3 dalies 3 punktu, 16 straipsnio 2 dalies 9 punktu, 29 straipsnio 6 dalimi, Lietuvos Respublikos valstybės tarnybos įstatymo 48 straipsnio 1 dalimi, 51 straipsnio 1 dalies 6 punktu, Kėdainių rajono savivaldybės taryba n u s p r e n d ž i a:

1. Atleisti Viačeslavą Čerenkovą iš Kėdainių rajono savivaldybės administracijos direktoriaus pavaduotojo pareigų 2019 m. balandžio 17 d. pasibaigus Kėdainių rajono savivaldybės tarybos įgaliojimų laikui.
2. Išmokėti Viačeslavui Čerenkovui piniginę kompensaciją už nepanaudotas kasmetines atostogas ir vieno mėnesio vidutinio darbo užmokesčio dydžio išeitinę išmoką, išmokant ją praėjus mėnesiui nuo valstybės tarnautojo atleidimo iš pareigų dienos teisės aktų nustatyta tvarka.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

 Dalius Ramonas Rūta Švedienė Jolanta Sakavičienė

 2019-04- 2019-04- 2019-04-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS ADMINISTRACIJOS DIREKTORIAUS PAVADUOTOJO VIAČESLAVO ČERENKOVO ATLEIDIMO IŠ PAREIGŲ**

2019 m. balandžio 12 d.

Kėdainiai

**Parengto sprendimo projekto tikslai:**

Rajono Tarybai yra teikiamas sprendimo projektas, kurio tikslas atleisti Viačeslavą Čerenkovą iš Kėdainių rajono administracijos direktoriaus pavaduotojo pareigų.

**Sprendimo projekto esmė**, **rengimo priežastys ir motyvai:**

Pagal Lietuvos Respublikos vietos savivaldos įstatymo 13 straipsnio 3 dalies 3 punktą pirmajame išrinktos naujos savivaldybės tarybos posėdyje priimamas sprendimas dėl savivaldybės administracijos direktoriaus pavaduotojo atleidimo iš pareigų, nes baigėsi jo įgaliojimų laikas. Lietuvos Respublikos vietos savivaldos įstatymo 16 straipsnio 2 dalies 9 punkte yra nustatyta, kad išimtinė savivaldybės tarybos kompetencija yra savivaldybės administracijos direktoriaus (savivaldybės administracijos direktoriaus pavaduotojo) priėmimas į pareigas ir atleidimas iš jų. Vadovaujantis Lietuvos Respublikos valstybės tarnybos įstatymo 51 straipsnio 1 dalies 6 punktu, valstybės tarnautojas atleidžiamas iš pareigų, kai baigiasi politinio (asmeninio) pasitikėjimo valstybės tarnautoją į pareigas priėmusio valstybės politiko ar kolegialios valstybės institucijos įgaliojimai.

 Remiantis Lietuvos Respublikos vietos savivaldos įstatymo 29 straipsnio 6 dalimi, pasibaigus savivaldybės administracijos direktoriaus pavaduotoją į pareigas paskyrusios savivaldybės tarybos kadencijai, savivaldybės administracijos direktoriaus pavaduotojas, jeigu jis į šias pareigas nepaskiriamas naujai kadencijai, turi teisę Vyriausybės nustatyta tvarka grįžti į iki paskyrimo savivaldybės administracijos direktoriaus pavaduotoju eitas pareigas (išskyrus savivaldybės kontrolieriaus ir savivaldybės kontrolės ir audito tarnybos valstybės tarnautojo ir darbuotojo, dirbančio pagal darbo sutartį, pareigas), o kai tokios galimybės nėra, – į kitas lygiavertes ar žemesnes pareigas, jeigu eitos pareigos pagal teisės aktus priskiriamos valstybės tarnautojų (išskyrus politinio (asmeninio) pasitikėjimo valstybės tarnautojo pareigas) pareigoms. Be to, šioje dalyje nustatytu atveju savivaldybės administracijos direktoriaus pavaduotojas turi teisę grįžti į iki išrinkimo savivaldybės tarybos nariu eitas pareigas, jeigu jis ėjo šias pareigas savivaldybės ar valstybės biudžetinėje ar viešojoje įstaigoje arba savivaldybės valdomoje įmonėje, o kai tokios galimybės nėra, – į kitas pareigas savivaldybės ar valstybės biudžetinėje ar viešojoje įstaigoje arba savivaldybės valdomoje įmonėje (išskyrus savivaldybės kontrolieriaus ir savivaldybės kontrolės ir audito tarnybos valstybės tarnautojo ir darbuotojo, dirbančio pagal darbo sutartį, pareigas). Jeigu jis iki paskyrimo savivaldybės administracijos direktoriaus pavaduotoju tokių pareigų nėjo arba atsisakė pasiūlytų kitų žemesnių pareigų, pagal teisės aktus priskiriamų valstybės tarnautojų (išskyrus politinio (asmeninio) pasitikėjimo valstybės tarnautojo pareigas) pareigoms, arba kitų pareigų savivaldybės ar valstybės biudžetinėje ar viešojoje įstaigoje arba savivaldybės valdomoje įmonėje, išmokos jam mokamos Valstybės tarnybos įstatymo nustatyta tvarka.

 Lietuvos Respublikos valstybės tarnybos įstatymo 48 straipsnio 1 dalyje reglamentuota, kad Lietuvos Respublikos valstybės tarnybos įstatymo 51 straipsnio 1 dalies 6 punkte nurodytu pagrindu atleistam iš pareigų politinio (asmeninio) pasitikėjimo valstybės tarnautojui vieno mėnesio vidutinio darbo užmokesčio dydžio išeitinė išmoka mokama, jeigu jis ėjo pareigas ne mažiau kaip pusę jį į pareigas pasirinkusio valstybės politiko ar kolegialios valstybės institucijos teisės aktuose nustatytos kadencijos trukmės. Ši išeitinė išmoka politinio (asmeninio) pasitikėjimo valstybės tarnautojui išmokama praėjus mėnesiui nuo jo atleidimo iš pareigų dienos. Jeigu iki šios išmokos išmokėjimo asmuo pradėjo eiti valstybės tarnautojo pareigas ar buvo priimtas į darbą valstybės ar savivaldybės įstaigoje, išlaikomoje iš valstybės ar savivaldybės biudžeto, Valstybinio socialinio draudimo fondo biudžeto ar iš kitų valstybės įsteigtų fondų lėšų, valstybės ar savivaldybės įmonėje, viešojoje įstaigoje, kurių savininkė yra valstybė arba savivaldybė, ar Lietuvos banke, išeitinė išmoka mokama tik už laikotarpį iki asmens priėmimo į valstybės tarnautojo pareigas ar priėmimo į darbą valstybės ar savivaldybės įstaigoje, išlaikomoje iš valstybės ar savivaldybės biudžeto, Valstybinio socialinio draudimo fondo biudžeto ar iš kitų valstybės įsteigtų fondų lėšų, valstybės ar savivaldybės įmonėje, viešojoje įstaigoje, kurių savininkė yra valstybė arba savivaldybė, ar Lietuvos banke dienos.

**Lėšų poreikis (jeigu sprendimui įgyvendinti reikalingos lėšos):**

Sprendimui įgyvendinti papildomai lėšų nereikės. Atleidžiamam valstybės tarnautojui visos jam priklausančios pinigų sumos, bus mokamos iš savivaldybės administracijai 2019 m. skirtų asignavimų darbo užmokesčiui.

**Laukiami rezultatai:**

Priėmus sprendimą bus įstatymo nustatyta tvarka atleistas administracijos direktoriaus pavaduotojas.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Teisės ir personalo skyriaus vedėjas Dalius Ramonas